《读《史记》四十首 其三十八 重揖客》
清代·张晋

踞厕视将军，不冠见丞相。长儒前奏事，上独避武帐。

天子犹然赐颜色，将军顾不重揖客。将军贵幸莫与比，拜者何足齿。

将军所重乃在此。拜者日益疏，揖者日益亲。我知将军非凡人，诸公一任膝屡屈，将军视之如无物。

吁嗟乎！岂惟将军重揖客，独不见，张公亦结王生袜。

作者简介：山西阳城人，字隽三。诸生。工诗，长于七古。足迹半天下，后落拓以死。有《艳雪堂诗集》。